The Guardians of the Galaxy Holiday Special

The Guardians of the Galaxy Holiday Special on yhdysvaltalainen Disney+-tilausvideopalveluun tuleva televisiospesiaali, joka perustuu Marvel Comicsin luomaan supersankariryhmään Galaksin Vartijat. Se on Marvel Cinematic Universen (MCU) toinen televisiospesiaali, jakaen tarinallisen jatkumonsa elokuvien ja televisiosarjojen kanssa. Spesiaalin tuottaa Marvel Studios sekä ohjaa ja käsikirjoittaa James Gunn.

Chris Pratt, Pom Klementieff, Dave Bautista, Karen Gillan, Sean Gunn, Bradley Cooper ja Vin Diesel palaavat elokuvista tuttuihin rooleihinsa. Spesiaalissa näyttelevät myös Maria Bakalova ja Kevin Bacon. Spesiaali julkistettiin joulukuussa 2020 Disneyn Investor Day -virtuaalitapahtumassa ja samalla vahvistettiin Guardians of the Galaxy -elokuvat ohjanneen Gunnin paluu käsikirjoittajaksi ja ohjaajaksi. Spesiaalin kuvaukset alkoivat helmikuussa 2022, Guardians of the Galaxy Vol. 3:n (2023) tuotannon aikana, ja päättyivät huhtikuussa 2022.

The Guardians of the Galaxy Holiday Special tullaan julkaisemaan Disney+:aan osana MCU:n neljättä vaihetta 25. marraskuuta 2022.

Juoni 
Maassa koittaa pian joulu, ja Galaksin Vartijat päättävät juhlia sitä piristäkseen Peter Quilliä, joka on yhä alla päin Gamoran menettämisestä, sekä etsiä Maasta täydellisen lahjan hänelle.

Näyttelijät

Tuotanto

Kehitys ja käsikirjoittaminen 
Joulukuussa 2020 Marvel Studiosin johtaja Kevin Feige julkisti Disneyn Investor Day -virtuaalitapahtumassa The Guardians of the Galaxy Holiday Specialin, uuden Galaksin Vartijoihin keskittyvän televisiospesiaalin, jonka ohjaa ja käsikirjoittaa James Gunn, Guardians of the Galaxy -elokuvien ohjaaja ja käsikirjoittaja. Gunn sanoi sen olevan ”yksi hänen suosikkitarinoistaan”, ja kuvaili ”tarinaa niin hauskaksi ja hulluksi kuin olla voi” ja että hän oli rukoillut mahdollisuutta sen tekemiseen Feigeltä jo vuosia. Gunn lisäksi, että spesiaali olisi näytelty ja osa Marvel Cinematic Universen (MCU) kaanonia, huomauttaen olleensa lapsena Star Wars Holiday Specialin (1978) fani. Gunn sai käsikirjoituksen valmiiksi huhtikuussa 2021, tehtyään alustavan käsikirjoituksen ”jo vuosia sitten”. Guardians -elokuvien pääosien esittäjät palaavat rooleihinsa, tarinan sijoittuessa elokuvien Thor: Love and Thunder (2022) ja Guardians of the Galaxy Vol. 3 (2023) väliin. Gunn kertoi, että osa spesiaalin juonesta vaikuttaisi suuresti Vol. 3:n tapahtumiin. Sekä spesiaali että Vol. 3 olivat alun perin tarkoitus kuvata vuonna 2019 ennen useita viivästymisiä. Kesäkuussa Vin Diesel, Grootin ääninäyttelijä, sanoi Feigen olevan innoissaan siitä, että spesiaalin suunnitellussa tarinassa Groot palaisi takaisin kotiinsa Planeetta X:lle. The Guardians of the Galaxy Holiday Special on arviolta noin 40 minuuttia. Lokakuussa 2022 paljastettiin, että Kevin Bacon näyttelee spesiaalissa fiktiivistä versiota itsestään, Maria Bakalovan ääninäytellessä Avaruuskoira Cosmoa jo ennen tulevaa rooliaan Vol. 3:ssa. Aiemmin hahmoa näytteli koiranäyttelijä Fred, elokuvissa Guardians of the Galaxy (2014) and Guardians of the Galaxy Vol. 2 (2017).

Kuvaukset 
Spesiaalin kuvaukset alkoivat helmikuussa 2022, Atlantassa, Guardians of the Galaxy Vol. 3:n tuotannon aikana, käyttäen samaa kuvauspaikkaa kuin elokuva. Vol. 3:n kuvaukset alkoivat 8. marraskuuta 2021, Sekä Holiday Specialin että Vol. 3:n kuvaajana toimii Henry Braham, joka kuvasi aiemmin Guardians of the Galaxy Vol. 2:n (2017). Spesiaalia oli tarkoitus kuvata päivän ajan Los Angelesissa tammikuussa 2022, mutta Los Angelesin kuvaukset peruttiin  koronaviruksen omikronvariantin vuoksi. Sekä spesiaali että Vol. 3 olivat kumpikin tarkoitus kuvata vuonna 2019, ennen Gunnin väliaikaisiin potkuihin liittyviä viivästyksiä. Bautista ja Klementieff osallistuivat myös TCL Chinese Theatressa, Hollywoodissa, tehtyihin kuvauksiin 28. huhtikuuta 2022. Paikka oli täynnä joulukoristeita sekä julisteita, joissa esiintyy Eternalsista (2021) tuttu Kumail Nanjianiin esittämä Kingo. Spesiaalin kuvaukset saatiin päätökseen huhtikuussa 2022.

Jälkituotanto 
Greg D’Auria toimii spesiaalin leikkaajana.

Musiikki 
Tammikuussa 2022, Gunn vahvisti, että John Murphy, Vol. 3:n säveltäjä, tulee säveltämään myös Holiday Specialin musiikin.

Julkaisu 
The Guardians of the Galaxy Holiday Special tullaan julkaisemaan Disney+:aan 25. marraskuuta 2022. Se tulee olemaan osa MCU:n neljättä vaihetta.

Lähteet

Aiheesta muualla

Spesiaalin traileri YouTubessa 

Disney+-alkuperäiselokuvat
Marvel Cinematic Universe